"Kolmas väide Rail Garanti  uudsest "vastupidisest äriplaanist" - pakkuda ida-lääne suunalist vedu on võrreldav Lible ettepanekuga pöörata Palamusel jõe vool vastupidiseks," on Laidvee Seli väitest siiras hämmingus.  "Venemaalt on täna raskusi isegi tühjade konteinerite tagasisaamisega, sest neid suunatakse käsu korras St.Peterburgi sadamasse. Kui keegi soovib saada raudteeveoplaani vene eksportkauba veoks läbi mõne Eesti sadama, siis saab ta vene raudtee infosüsteemist automaatse keeldumisvastuse. Näiteks võib siinkohal tuua  meie poolt vene raudteelt hiljuti küsitud veoplaani puitmaterjali veoks, mis sai automaatse vastuse: tagasi kutsutud Moskva poolt! Keegi võib vastu väita, et nafta ja väetised ju liiguvad. Need on masskaubad, mille veoplaanide kinnitamine käib hoopis mujal ning vene raudteele on antud käsk neid vedada võõrriikide sadamate kaudu mõnedel strateegilistel või muudel põhjustel." Laidvee viitab siinkohal, et tegu on ohtlike veostega, mida enamus riike läbi suurlinnade lähedal olevate sadamate vedada sageli ei  riski. Konteinerite vedu kui ohutu ja ümbritsevale keskkonnale turvaline veoliik aga on määratletud väga jäikade reeglitega.